Diari Oficial de la Generalitat Valenciana


Sumari del DOGV 4456, del 10-03-2003 (2003/2465)

RESOLUCIÓ de 15 de gener de 2003, del conseller d'Obres Públiques, Urbanisme i Transports, per la qual s'aprova definitivament la modificació relativa a la reordenació de l'entorn de la plaça Virgen de la Asunción del Pla General d'Ordenació Urbana del municipi d'Ayora (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2465


Data del document
:   15-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Ayora
    * pla d'urbanisme

RESOLUCIÓ de 15 de gener de 2003, del conseller d'Obres Públiques, Urbanisme i Transports, per la qual s'aprova definitivament la modificació relativa a la reordenació de l'entorn de la plaça Virgen de la Asunción del Pla General d'Ordenació Urbana del municipi d'Ayora (València). [2003/2465]
  
Vist l'expedient relatiu a la modificació de l'entorn de la plaça Virgen de la Asunción del Pla General d'Ordenació Urbana del municipi d'Ayora (València), i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà d'Acord del Ple municipal en sessió del dia 28 de novembre de 1998. Després del pertinent període d'informació pública en el qual es van presentar tres al·legacions, es va aprovar provisionalment pel mateix òrgan amb data 31 de març de 2000.
  
Segon
  
La documentació remesa consta de memòria informativa i justificativa, plans d'informació i plans d'ordenació.
  
Tercer
  
Durant la tramitació de l'expedient s'han rebut els informes següents:
  
- Unitat de Patrimoni de la Conselleria de Cultura, amb data 24 de juliol de 2000 i 5 de setembre de 2001. Este últim amb caràcter favorable, i s'advertix que l'àmbit afectat simultàniament per la modificació del Pla General i per l'entorn de protecció de l'església de Nuestra Señora de la Asunción transitòriament s'ha d'atindre a la normativa de protecció de l'entorn (hi ha una discrepància entre el nombre d'alçàries màxim permés per la normativa de l'entorn de tres alçàries i les quatre permeses per la modificació del Pla General), fins que es realitze la redelimitació de l'entorn de protecció de l'església de Nuestra Señora de la Asunción en estudi o bé s'aprove definitivament el Pla Especial de Protecció del Monument que establix l'article 34 de la Llei de Patrimoni Cultural Valencià.
  
Quart
  
El municipi d'Ayora disposa de Pla General d'Ordenació Urbana aprovat definitivament per la Comissió Provincial d'Urbanisme de València el dia 8 de juny de 1982.
  
Cinqué
  
La Comissió Territorial d'Urbanisme de València, en sessió del dia 13 de novembre de 2002, va acordar informar favorablement la modificació relativa a la reordenació de l'entorn de la plaça Virgen de la Asunción del Pla General d'Ordenació Urbana d'Ayora, i elevar al conseller d'Obres Públiques, Urbanisme i Transports la proposta d'aprovació definitiva.
  
Sisé
  
Amb data 13 de gener de 2003, el conseller d'Obres Públiques, Urbanisme i Transports, de conformitat amb el que establix l'article 55.4 de la Llei Reguladora de l'Activitat Urbanística, va emetre un informe favorable sobre l'alteració de les zones verdes afectades per la modificació de l'entorn de la plaça Virgen de la Asunción del Pla General d'Ayora, així com l'informe sobre la legalització d'actuacions irregulars.
  
Fonaments de dret
  
Primer
  
En relació amb l'expedient este està complet, i s'ha tramitat de conformitat amb el que establix l'article 38 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Segon
  
Respecte a la documentació està completa a l'efecte del compliment del que preceptua l'article 27 de la LRAU.
  
Tercer
  
La present modificació té per objecte la reordenació de la trama urbanística per mitjà d'una nova distribució de zones verdes i del viari confrontant, així com l'ampliació del sòl edificable en l'entorn de la plaça Virgen de la Asunción.
  
S'indica que la nova distribució de les zones verdes mostra actualment una distribució de fet més d'acord amb l'ús de la població que s'arreplega en el planejament.
  
Respecte de la nova ordenació viària, s'argumenta que és més conseqüent amb la realitat de l'ús de la població, per la qual cosa sembla oportú avançar el vial, i fer-lo coincidir amb les alienacions dominants en el c/ de República Argentina, i evitar la generació d'espais faltats d'ús.
  
Pel que fa al nou sòl edificable, es produïx un augment d'este en dos sectors concrets:
  
- sector nord-oest de l'àrea: es produïx una ampliació neta de 260,62 m² de sòl edificable.
  
- sector sud: es produïx una ampliació del sòl edificable sobre un vial sense eixida i sobre una zona verda en 173,93 m².
  
Amb el conjunt de la modificació es produïx un increment de les zones verdes en 152,86 m², una minoració de vials en 587,41 m² i un increment de sòl edificable en 434,55 m².
  
Es justifica el manteniment i, fins i tot, la millora de l'estàndard de zona verda de la manera següent: la relació prevista en el planejament actual entre sòl edificable i sòl dotacional dedicat a zones verdes públiques és de 21 m² de zones verdes per cada 100 m² de sòl edificable, mentre que amb la modificació projectada es produïx en eixe àmbit concret una proporció de 35 m² de zones verdes per cada 100 m² de sòl edificable. L'article 55.3 de la LRAU establix que tota modificació que augmente l'aprofitament lucratiu privat d'algun terreny haurà de preveure les mesures compensatòries necessàries per a mantindre la proporció i la qualitat de les dotacions públiques previstes respecte a l'aprofitament.
  
Amb la nova documentació es justifica el compliment d'este aspecte i s'aporta el conveni urbanístic per mitjà del qual els propietaris dels terrenys afectats pels subsectors ISE-1 i ISE-2 cedixen a l'Ajuntament dos places d'aparcament per a la destinació a sòl dotacional d'ús públic, el valor dels quals resulta de l'equivalència amb el valor de la dotació requerida per a afrontar al deure de cessió per increment d'aprofitament.
  
Quart
  
D'altra banda, la present modificació produïx com a resultat la legalització d'actuacions urbanístiques irregulars per la qual cosa es requerix l'informe previ favorable del Consell Superior d'Urbanisme, de conformitat amb el que establix l'article 55.6 de la LRAU, de la Generalitat Valenciana, les funcions del qual per aplicació de la disposició transitòria novena de la LRAU són exercides pel conseller d'Obres Públiques Urbanisme i Transports, després de l'informe previ de la Comissió Territorial d'Urbanisme.
  
La modificació comporta, també, una diferent qualificació o ús urbanístic de zones verdes anteriorment previstes, per la qual cosa requerix igualment l'informe previ del Consell Superior d'Urbanisme ?substituït per l'informe del conseller d'Obres Públiques, Urbanisme i Transports, després de l'informe previ de la Comissió Territorial d'Urbanisme, en aplicació de la disposició transitòria novena de la LRAU, de conformitat amb el que establix l'article 55.4 de la citada Llei, sense que siga preceptiu, per a este cas concret, la intervenció del Consell Jurídic Consultiu, atés l'objecte específic de la modificació plantejada, per la qual cosa s'ha de concloure que esta satisfà plenament els criteris de racionalitat,
  
Cinqué
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vists els preceptes legals citats i la resta de general i pertinent aplicació, i de conformitat amb l'Acord de la Comissió Territorial d'Urbanisme de València, resolc:
  
Aprovar definitivament la modificació relativa a la reordenació de l'entorn de la plaça Virgen de la Asunción del Pla General d'Ordenació Urbana del municipi d'Ayora (València).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 15 de gener de 2003.- El conseller d'Obres Públiques, Urbanisme i Transports: José Ramón García Antón.